**Farské oznamy**

**Piata veľkonočná nedeľa - rok C (18. 5. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda |  | 17.30 |
| Štvrtok | Sv. Rita z Cascie, rehoľníčky | 7.00 |
| Piatok |  | 17.00 |
| Sobota |  | 18.00 Oblazov |
| Nedeľa | Šiesta veľkonočná nedeľa | 8.00 a 10.30 |

V zbierke na kňazský seminár ste darovali 750 eur. Nech Pán odmení vašu štedrosť.

**Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.**

Chcem sa srdečne poďakovať mužom, ktorí sa zúčastnili počas týždňa na brigáde, či už s pomocou majstrom alebo poupratovaním po nich. Začali sme pokladať strešnú krytinu na loď kostola a murári nahadzujú omietku na vežu, musia nahodiť dve vrstvy, lebo stenu musíme vyrovnať. Chcem vás poprosiť muži, chceli by sme urobiť v sobotu ešte veľkú brigádu od 7.00 do 12.00 obrúsiť železné konštrukcie, rímsy, natrieť okná, proste práce ako na kostole...Ak by ste mohli prísť a obetovať trošku voľného času a námahy pre náš kostol a Cirkev, budem vďačný. Od pondelka by sme potrebovali a chcem poprosiť 1 muža, ktorý by mohol prísť aj doobeda a pomôcť majstrom, taktiež na poobedie od 17.00 hod. 4-5 mužov pomôcť poupratovať po majstroch. Všetkým, čo pomáhajú ešte raz veľké Pán Boh odmeň.

Chcem poďakovať všetkým, ktorí dopomohli, aby sme mohli slávnosť prvého svätého prijímania pekne spoločne prežiť. Vám milí rodičia, že ľúbite vaše deti a dbali ste, aby boli dobre pripravené, p. katechétke Janke, pani triednej učiteľke, kostolníčke a i vám deti.

V stredu o 18.30 je stretnutie s Ingou a v piatok o 18.30 je stretnutie birmovancov.

Ďakujem za vaše modlitby, upratovanie i v dome nádeje, finančnú podporu našej farnosti i za každý druh pomoci a na budúci týždeň prosím o upratovanie skupinu č. 8. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur. Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii. Zatiaľ nemáme veľa prihlásených. Ak chcete ísť, prosím, aby ste sa prihlásili do konca mája, potom budem musieť rozšíriť púť na všetky farnosti, ale ja by som najradšej išiel s vami.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.